
תחשיב נזק 
1. נתונים:
1. התובע יליד 06.06.1975– נפגע בתאונה בתאריך 24.09.2023 בהיותו כבן 48 והינו כבן 50 כיום.
2. נכות – נכות צמיתה מוסכמת בשיעור 9.75% בגין שבר בחוליה.
2. הבסיס לתחשיב :
3. אחרי התאונה טופל התובע בבית החולים "הלל יפה" בחדרה, שם אובחן כסובל משבר בגוף חוליה L1 , הומלץ לו על קיבוע במחוך ג'ואט, טיפול שמרני ומנוחה ממושכת בבית.
4. התובע ביצע מעקב רפואי, נטל משככי כאבים, טופל בפיזיותרפיה וברפואה משלימה במסגרות פרטיות.
5. כיום התובע סובל מכאבים בגב תחתון, מוגבל בתנועות, מתקשה בהרמת משאות, מתקשה בישיבה, עמידה והליכה ממושכות, לא יכול לבצע פעילויות ספורטיביות אליהם היה רגיל, סובל מכאבים מעירים משינה ומתקשה בתפקודים יום יומיים. 
6. עובר לתאונה היה התובע בתפקיד ניהולי בחברת הייטק העוסקת בפתרון טכנולוגיות לניתוח נתונים ומודיען  עסקי, חברת בינהזולה, בה עבד התובע שנים רבות ואח"כ בחברת קונטרופ. 
7. שכרו של התובע עובר לתאונה (חודשים ינואר – אוגוסט 23) הסתכם בסך של 34,000 ₪  בממוצע לחודש. לסך זה יש להוסיף בונוסים והטבות בסך של למעלה מ 80,000 ₪ לשנה, סה"כ שכרו ברוטו- 40,500.
רצ"ב תלושי שכר מסומנים כ"נספח  1"
8. התובע, בעל תפקיד בכיר ואפשרויות קידום התקבל לעבודה בחברת קונטרופ טכנולוגיות, חברה טכנולוגית ביטחונית, התובע התקבל לעבודה בתפקיד ניהולי, והחל לעבוד בה בחודש נובמבר 22.  שכרו של התובע צפוי היה להאמיר, לצד בונוסים, אופציות, ואפשרות להתפתחות וקידום עתידיים.
רצ"ב מכתב תקופת העסקה, מסומן "כנספח 2"
9. עבודותיו של התובע, כרוכות מעצם טיבן וטבען באחריות רבה, ישיבות ממושכות ועבודה שוטפת עם לקוחות וגופים בינלאומיים ובטחוניים.
10. עבודתו של התובע הופסקה בחודש אוקטובר ועל אף שבשים לב לנסיונו הרב בתפקידי ניהול ובדגש על ניסיונו בחברות בטחוניות, התובע אשר יכול בנקל למצוא עבודה מצא עצמו מחוץ למעגל העבודה מחמת התאונה ותוצאותיה אשר הביאו אותו למצב של אובדן כושר עבודה מלא.
11. במשך תקופה של כארבע חודשים היה התובע באובדן כושר מלא לעבודה (להלן: "תקופת הנכויות הזמניות") לאחריה היה באובדן כושר חלקי עוד שישה וחצי חודשים בהם סבל מכאבים עזים ולא התאפשר לו להשתלב בעבודה המתאימה להכשרתו לצד מגבלותיו (להלן: "יתרת התקופה – הפסד מלא לעבר ").
12. באוגוסט 24 החל התובע לעבוד בתפקיד ניהולי באיגוד ערים חיפה במקביל לעבודה בועד הקיבוצי.
13. עיון בדו"ח רציפות הביטוח מלמד כי שכרו במומו הינו בחר ביחס לשכרו עובר לתאונה ומסתכם בכ- 26,000 ₪ ברוטו לחודש
רצ"ב דוח רציפות ביטוחי מסומן כ"נספח 3"
14. בעקבות התאונה ותוצאותיה, בשים לב לגילו, לפגיעתו והשלכותיה, עתידו התעסוקתי לא מובטח לו ויש ליתן ביטוי לנסיבות המקרה והפגיעה העתידית בעטיה של התאונה.
15. פוטנציאל השתכרותו עובר לתאונה הסתכם בכ -40,500 ₪ ברוטו בממוצע לחודש.
16. בתקופת הנכויות הזמניות, יחושבו הפסדי השתכרותו בארבעת החודשים הראשונים לאחר התאונה על בסיס הפסד מלא
17. לצרכי פשרה בלבד, ביתרת התקופה בה לא עבד לאחר התאונה יחושבן הפסדי השתכרותו ב50%, והחל מאוגוסט 24, יחושבו הפסדיו לעבר על בסיס של 25%.
18. לאור האמור לעיל, בהינתן כי התובע  היה עובר לתאונה ולפיטוריו בתפקידי הנהלה  בכירים, תפקידים בעלי אחריות רבה המחייבים בין היתר ריכוז, ישיבה ממושכת וניהול עובדים ופרויקטים, יהא זה נכון לקבוע כי נכותו התפקודית עולה על שיעור נכותו הרפואית.
19. לצרכי פשרה בלבד, תחושב נכותו התפקודית לעתיד בשיעור 15%, (ולא למעלה מכך) במכפלת שכרו עובר לתאונה כאמור בסעיף 16 לעיל.
3. התחשיב:
1. הפסדי השתכרות בעבר- 

בתקופת הנכויות הזמניות 
                    40,500 ש"ח X 4 חודשי עבודה –






162,000 ₪
2. הפסדי השתכרות בעבר- 

ביתרת התקופה בה לא עבד לאחר התאונה 
                    40,500 ש"ח X 50% X 10 חודשים, בתוספת ריבית

                                        202,500 ₪
3.  הפסדי השתכרות ביתר תקופת העבר - 

הפסדי השתכרות לאחר שמצא עבודה, כאמור בסעיף 13 לעיל –

 
  40,500 ש"ח X 25% X 16 חודשים, 






162,000 ₪                                                               
4.       הפסדי השתכרות בעתיד (עד גיל 67 )-
40,500 ₪ X  15% X  159.64 (מקדם היוון ל-17 שנים) -                    
         969,813 ₪                               
5. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 121,711 ₪  
6. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה ומחמת תוצאותיה, נזקק התובע לטיפולים רפואיים, לרבות טיפולי פיזיותרפיה ורפואה משלימה במסגרת פרטית, הוצאות בגין נסיעות לטיפולים, כדורים ותרפות נוגדות כאב  אשר אינם כלולים בסל הבריאות ומכוסים ע"י המל"ל והוא יזקק להם גם בעתיד-ע"ב גלובאלי לעבר ולעתיד-

                                                                                                                                                       25,000  ₪                                                                                                                                                                
7. עזרת הזולת-        
בעטיה של התאונה סבל וסובל התובע מכאבים בגב, מקשיי שינה, התובע מתקשה בביצוע פעולות יומיומיות, ובניהול משק ביתו. הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת העבר ובעתיד – על בסיס גלובאלי - 





40,000 ₪ 
8. ניידות – 
מחמת מגבלותיו הנובעות מהתאונה, בשעם לב לעובדה שעובר לתאונה היה מתנייד באמצעות כלי רכב דו גלגלי, הוא נזקק לשימוש מוגבר במוניות ולהסעות מיוחדות ויזקק לכך גם בעתיד.

בעבר ובעתיד על בסיס גלובאלי - 







15,200 ₪ 
9. כאב וסבל-  שילוש הסכום שהיה נפסק עפ"י תקנות הפלת"ד -
 
          
        45,183  ₪ 
                                                                                                               סה"כ- 1,743,407 ₪ 


___________________
אריאל פרייברג, עו"ד
                 ב"כ התובע
